Bali Bébas Rabies
Asu ras utawi import sampun nembé wénten ring Bali, parindikan puniki santukan kawéntenan globalisasi lan kemajuan jaman sané ngranayang anaké ngancan demen tekén asu ras utawi import. “Titiang mamanah panak lan adinné demen miara asu ras utawi import,” baosnyané. Manut Kadis Peternakan Pemprov Bali, Putu Sumantra ngandika ring Bali wénten sané mawasta Perkin sané ngurusang asu, “tiang nunas wantuan ring Perkin puniki mangda ngurusin lan daftar asuné ring Bali,” Sumantra ngwewehin. Manut Kadis niki yéning asu ras utawi import wantah kasub ring kalangan elite kémanten, santukan krama désa kari demen miara asu lokal Bali. Mawinan miara asu lokal puniki nénten akéh ngamedalang modal, sakadi yéning miara asu ras utawi import. “Asu Baliné akéhan kaanggén nyaga umah, santukan aluh ngemaang ngamah lan miara punika sané ngranayang asu lokal kari kasenengin,” Sumantra nguningayang.
Nanging sané mangkin sakadi panglimbak jaman, miara asu lokal taler patut kauratiang mangda nénten keni pinakit sakadi rabies. Punapi proteksinyané? Sumantra ngandika ragané lan jajaranné nénten madué hak untuk melarang anaké miara asu ras utawi import, manutnyané puniki wantah kawastanin proses seléksi alam. Miara anjing import utawi anjing ras wantah hobi kémanten, lan keuntunganné kaduénang olih sané miara niri-niri.
“Krama sane ring desa akehan miara asu lokal Bali antuk nyaga umahnyané,” baosnyané. Punika awinan Putu Sumantra mapangapti mangdané, asu trah Kintamani sida nglimbak lan kaangkenin olih masyarakat. C09
ban_Latn ban_Latn ban_Latn ban_Latn